MOŽNO SPRÍSTUPNIŤ

Predkladacia správa 

 
Zákonom č. 263/1999 Z. z. o verejnom obstarávaní a o zmene a doplnení niektorých zákonov bol s účinnosťou od 1. januára 2000 zriadený Úrad pre verejné obstarávanie ako ústredný orgán štátnej správy pre oblasť verejného a koncesného obstarávania. Na základe Uznesenia vlády SR č.64 zo dňa 2. februára 2000  bol vládou Slovenskej republiky dňom 15. februára 2000 vymenovaný do funkcie podpredsedu Úradu pre verejné obstarávanie Ing. Rudolf Kulman. Funkčné obdobie podpredsedu je podľa § 100 ods. 3 zákona č. 523/2003 Z. z. o verejnom obstarávaní a o zmene a doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov päťročné. Funkčné obdobie podpredsedu Úradu pre verejné obstarávanie skončilo dňom 14. februára 2005. Podľa citovaného ustanovenia zákona podpredseda môže byť vymenovaný do funkcie len  dve po sebe nasledujúce funkčné obdobia. 

Z uvedeného dôvodu predkladám návrh na vymenovanie Ing. Rudolfa Kulmana za podpredsedu úradu na druhé funkčné obdobie dňom 16. marca  2005. 

Materiál vzhľadom na jeho charakter nebol predmetom medzirezortného pripomienkového konania a nemá finančný, ekonomický vplyv a ani vplyv na zamestnanosť. 
Na základe zákona č. 211/2000 Z. z. o slobodnom prístupe k informáciám v záujme ochrany osobnosti a osobných údajov (§ 9 cit. zák.) materiál nie je možné sprístupniť. Uznesenie vlády SR možno sprístupniť až po schválení vládou Slovenskej republiky.